Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Autopredajca – predaj jazdených automobilov

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava
Názov vzdelávacieho programu:
Autopredajca – predaj jazdených automobilov
Zdôvodnenie vzdelávacieho programu:
V súčasnosti neexistuje na trhu pre majstrov odbornej výchovy a odborných pedagogických zamestnancov žiadne odborné vzdelávanie, ktoré by im zabezpečovalo odborné kompetencie v oblasti nákupu, zhodnotenia a predaja jazdených motorových vozidiel. Počty autobazárov a predajní jazdených vozidiel vytvárajú dopyt po odborne znalých pracovníkoch a poskytujú dobrú príležitosť pre uplatnenie absolventov SOŠ s predmetným zameraním.

Druh kontinuálneho vzdelávania:
aktualizačné vzdelávanie

Forma kontinuálneho vzdelávania:
Prezenčná forma s praktickými cvičeniami

Hlavný cieľ:
Vzdelávací program je orientovaný na aktualizáciu, rozvíjanie a zdokonaľovanie odborných a profesijných kompetencií pedagogických zamestnancov škôl so zameraním na predaj a servis motorových vozidiel.
Má za cieľ rozšíriť poznatky z oblasti prevádzky so zameraním na špecifickú oblasť predaja motorových vozidiel, akou je obchod s jazdenými vozidlami, ktoré sú jednou z možností zabezpečenia vozidiel nie len pre súkromné osoby, ale aj pre podnikateľské subjekty. Zároveň je zaznamenaný nárast dovozu jazdených vozidiel so zahraničia so zvyšujúcim sa podielom na počte prihlasovaných vozidiel. Tento fakt sa odzrkadľuje aj na počte predajcov, ktorí v rámci predaja nového vozidla musia so zákazníkom riešiť aj výkup jeho starého jazdeného vozidla a jeho následným predajom.
Určenie stavu a možností využitia jazdených vozidiel má ekonomický aspekt, ale má aj dôležitú úlohu v otázke bezpečnosti cestnej premávky.
V súčasnosti nie je na školách ani na trhu takto zamerané odborné vzdelávanie určené pre učiteľov odborných predmetov a majstrov odbornej výchovy škôl so zameraním na automobilovú techniku, autoopravárenské odvetvie a predaj motorových vozidiel.
Špecifické ciele:
•	prehĺbiť poznatky o problematike posudzovania technického stavu vozidiel;
•	rozšíriť znalosti o špecifiká najnovších konštrukcií a vybavenia vozidiel;
•	oboznámiť sa s aktuálnymi metódami zisťovania skrytých vád;
•	ovládať prácu so softvérom na preverenie histórie vozidla a kontrolu originality;
•	získať kompetenciu na určenie návrhu ceny vykupovaného jazdeného vozidla;
•	získať znalosť vypracovania kalkulácie ceny na predaj vozidla;
•	rozšíriť si znalosti z marketingu a foriem internetového predaja.

Obsah vzdelávacieho programu:
Názov odbornej témy 	Počet hodín	Teória 	Praktické
cvičenia	
Trendy v predaji – štatistiky a očakávania	1	1	0	
Dovoz a výkup vozidiel	1	1	0	
Špecifiká rizík u dovážaných vozidiel	3	1	2	
Právne aspekty výkupu vozidiel	2	1	1	
Metódy kontroly technického stavu	3	1	2	
Ukážky kontroly rizikových dielov a skrývaných vád	2	1	1	
Modelová ukážka výkupu vozidla	3	1	2	
Výpočet výkupnej ceny na príklade konkrétneho vozidla	3	1	2	
Efektívnosť renovácie – odhad  nákladov na opravu	2	1	1	
Určenie miery zhodnotenia	2	1	1	
Spôsoby a zásady podpory predaja a marketingová podpora	1	1	0	
Vypracovanie prezentácie návrhu vzorového predaja	2	0	2	
Spolu	25	11	14	

Profil absolventa:
•	Absolvent vzdelávacieho programu má základné znalosti z predaja motorových vozidiel.
•	Dokáže popísať špecifické znaky a riziká výkupu vozidiel.
•	Vie určiť technický stav a odhadovať náklady na opravu a prípravu vozidla na predaj a na základe toho stanoviť optimálnu cenu pre výkup a následný predaj.
•	Je schopný určiť postup pri zhodnotení jazdeného vozidla a podpore úspešného predaja.
•	Má znalosti o rôznych formách predaja a pozná ich prednosti.
•	Ovláda nariadenia a predpisy spojené s obchodovaním s jazdenými vozidlami

Rozsah vzdelávacieho programu:
25 hodín, všetky prezenčne

Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ, majster odbornej výchovy
Podkategória:	
učiteľ pre nižšie stredné odborné vzdelávanie, stredné odborné vzdelávanie a   úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet:
	Predmety zamerané na automobilovú techniku, dopravu, prevádzku vozidiel, údržbu a opravy vozidiel
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ.
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi.

Spôsob ukončovania a požiadavky na ukončovanie:
-	účasť aspoň 80% na vzdelávacom programe
-	prezentácia pred účastníkmi a lektorom 

Témy prezentácie: 
 prezentácia vypracovaného postupu a ukážka vzorového výkupu, opravy a zhodnotenia vozidla a jeho následného predaja.

Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Ing. Jozef Ormandy, riaditeľ a dlhoročný učiteľ odborných predmetov s druhou atestáciou na SOŠ Automobilovej v Trnave.

Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
odborná učebňa, mechanická dielňa/školiace stredisko, cvičné vozidlá s rôznym stupňom opotrebenia, najazdených km, pôvodu a využitia, tematické videonahrávky a prezentácie, SW na oceňovanie jazdených vozidiel, tematické prezentácie a obrazový materiál.
Učebné zdroje budú spracované garantom a lektormi vzdelávania.
Návrh počtu kreditov:
	5 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania